《碧光亭》
宋代·程之邵

寺压高台最上头，一亭新就得清游。天连远岫交相碧，地枕长清分外幽。

烟际晴光浑不断，望中诗思浩难收。公馀幸有宾朋乐，聊把狂篇索唱酬。

作者简介：（?—1105）宋眉州眉山人，字懿叔。以父荫为新繁主簿。哲宗元祐中，为夔路转运判官，尽发所储盐出卖，关征增数倍。除主管秦、蜀茶马公事，革黎州买马之弊。元符中复主管茶马，市马万匹，茶课至四百万缗。徽宗朝秦凤出师，命之经制，擢显谟阁待制。敌犯熙河，摄帅事，屯兵边境，敌闻风遁去。俄得疾卒。